এ দিকে সাউথ এশিয়ানস হটস্পটস’ শীর্ষক বিশ্বব্যাংকের আরেকটি প্রতিবেদন বলছে, গ্রিন হাউজ গ্যাস নিঃসরণ কমিয়ে আনা না গেলে ২০৫০ সাল নাগাদ ক্ষতির মুখে পড়তে হবে দক্ষিণ এশিয়ার ছয় দেশের ৮০ কোটি মানুষকে। বাংলাদেশের চট্টগ্রাম বিভাগের কক্সবাজার, বান্দরবান, চট্টগ্রাম, রাঙামাটি, নোয়াখালী, ফেনী ও খাগড়াছড়ি ছাড়াও বরিশাল বিভাগের বরগুনা জেলা এবং খুলনা বিভাগের বাগেরহাট ও সাতক্ষীরার মানুষ সবচেয়ে বেশি ঝুঁকির মুখে রয়েছে। ওইসব এলাকার মানুষ চরমভাবে বাস্তুচ্যুতের মুখোমুখি হবে।